
«Адыгэ псалъэ», «Адыгэ макъ», «Черкес хэку», «Нарт», «Хасэ» газетхэм зэгъусэу къыдагъэкI зи чэзу номер зэхэтыр зытеухуар адыгэхэм я тхыдэм куууэ къыхэна, илъэсищэм щIигъукIэ екIуэкIа Кавказ зауэжьырщ. Абы лъэпкъым къыхуихьа нэщхъеягъуэмрэ гукъутэмрэ зэи къэIуэта хъунукъым, утетхыхь пэтми пхуэухынукъым. Нобэрей къыдэкIыгъуэм фыкъыщеджэ лъапсэрыхыр къызыхуагъакIуэ лъэпкъым хэлъа хахуагъэмрэ ирагъэкIуэкIа бэнэныгъэмрэ теухуауэ тхыдэм къыхэна хъыбархэм.
